open-index/open-wikipedia-markdown huggingface dataset:
Λάμπης Νικολάου

Ο **Λάμπης Νικολάου** (Αθήνα, 23 Νοεμβρίου 1935 - Αθήνα, 27 Οκτωβρίου 2025) ήταν Έλληνας πολιτικός μηχανικός και επιχειρηματίας, πρώην μέλος της Διεθνούς Ολυμπιακής Επιτροπής (ΔΟΕ) από το 1986 έως το 2015 (οπότε αποχώρησε λόγω συμπλήρωσης του 80ού έτους της ηλικίας του), της οποίας χρημάτισε και αντιπρόεδρος (2005-2009). Επίσης διατέλεσε, μεταξύ άλλων, πρόεδρος της Ελληνικής Ολυμπιακής Επιτροπής τα διαστήματα 1985-1993 και 1997-2005 και αντιπρόεδρος της Οργανωτικής Επιτροπής των Ολυμπιακών Αγώνων του 2004 στην Αθήνα.

Υπήρξε στενός φίλος και συνεργάτης του Ανδρέα Παπανδρέου.

## Βιογραφικά στοιχεία
Γεννήθηκε το Νοέμβριο του 1935 στην Αθήνα. Σπούδασε πολιτικός μηχανικός στο Πολυτεχνείο του Μονάχου στην τότε Δυτική Γερμανία. Εργάστηκε ως κατασκευαστής δημοσίων έργων και υπήρξε γενικός διευθυντής της εταιρείας ΕΔΟΚ—ΕΤΕΡ από το 1977 μέχρι το 1982. Υπό τη δική του διεύθυνση αποπερατώθηκαν το Ολυμπιακό Στάδιο και το Στάδιο Ειρήνης και Φιλίας, μεταξύ άλλων.

Διατέλεσε τεχνικός σύμβουλος στο Πολιτικό Γραφείο του πρωθυπουργού Ανδρέα Παπανδρέου στο Μέγαρο Μαξίμου από το 1982 μέχρι το 1989 και από το 1993 μέχρι το 1996. Με δική του πρωτοβουλία, η κυβέρνηση του Ανδρέα Παπανδρέου προχώρησε στη δημιουργία της ΔΕΠΑΝΟΜ (Δημόσια Επιχείρηση Ανέγερσης Νοσηλευτικών Μονάδων), της οποίας ανέλαβε πρώτος πρόεδρος. Με αυτή την ιδιότητα, επέβλεψε την κατασκευή των πανεπιστημιακών νοσοκομείων Πατρών, Ιωαννίνων και Ηρακλείου Κρήτης. Επίσης, διατέλεσε αντιπρόεδρος και μέλος του διοικητικού συμβουλίου της Ολυμπιακής Αεροπορίας από το 1995 ως το 1996.

Υπήρξε πρόεδρος της Ελληνικής Ολυμπιακής Επιτροπής από το 1985 ως το 1993 και από το 1997 ως το 2005, καθώς και αντιπρόεδρος της Οργανωτικής Επιτροπής των Ολυμπιακών Αγώνων του 2004 στην Αθήνα. Μέλος της Διεθνούς Ολυμπιακής Επιτροπής (ΔΟΕ) από το 1986, χρημάτισε αντιπρόεδρός της από το 2005 ως το 2009. Αποχώρησε τον Νοέμβριο του 2015, λόγω συμπλήρωσης του 80ού έτους της ηλικίας του, σύμφωνα με τους κανονισμούς της ΔΟΕ.

Ήταν νυμφευμένος με την Τόνια Παπαπαναγιώτου με την οποία απέκτησαν τρία παιδιά. Αδελφός του είναι ο δημοσιογράφος και πολιτικός Κώστας Νικολάου, που διατέλεσε βουλευτής, ευρωβουλευτής και αντιπρόεδρος του Ευρωπαϊκού Κοινοβουλίου. 

Απεβίωσε στις 27 Οκτωβρίου 2025, σε ηλικία 89 ετών.

## Τιμές - διακρίσεις
* Οφφίκιο Άρχοντος Ευταξίου της Μεγάλης του Χριστού Εκκλησίας από τον οικουμενικό πατριάρχη Βαρθολομαίο
* Χρυσός Σταυρός του Τάγματος της Τιμής από τον Πρόεδρο της Ελληνικής Δημοκρατίας Κωστή Στεφανόπουλο
* Ταξίαρχος επί τιμή της Ιταλικής Δημοκρατίας.
* Χρυσό Μετάλλιο Αξίας της Πόλεως των Αθηνών.
* ταξίαρχος επί τιμή του Ιππικού Τάγματος της Αγίας Αγαθής της Δημοκρατίας του Σαν Μαρίνο
* διδάκτωρ επί τιμή Αθλητικών Επιστημών του Πανεπιστημίου του Mainz της Γερμανίας
* διδάκτωρ επί τιμή Ανθρωπιστικών Σπουδών του Πανεπιστημίου ARCADIA της Φιλαδέλφειας των ΗΠΑ

## Εξωτερικοί σύνδεσμοι
* Λάμπης Νικολάου - Αφιέρωμα της εφημερίδας «Τα Νέα», 20 Σεπτεμβρίου 1997

## Πηγές


Κατηγορία:Μέλη Διεθνούς Ολυμπιακής Επιτροπής
Κατηγορία:Πρόεδροι Ελληνικής Ολυμπιακής Επιτροπής
Σέρχιο Πέρες

Ο ** Σέρχιο Πέρες** (πλήρες ονοματεπώνυμο **Σέρχιο Πέρες Μεντόσα** (Γουαδαλαχάρα του Χαλίσκο, 26 Ιανουαρίου 1990)) είναι Μεξικανός οδηγός της Φόρμουλα 1 ο οποίος αγωνίζεται την σεζόν 2023 με την Red Bull Racing.

Ο Σέρχιο Πέρες είναι το μικρότερο παιδί του Αντόνιο Πέρες Γκαριμπάι και της Μαριλού Μεντόσα. Επίσης έχει μια μεγαλύτερη αδερφή, την Πάολα Πέρες κι ένα μεγαλύτερο αδερφό, τον Αντόνιο Πέρες, ο οποίος μετέχει στο Nascar Toyota Series, ένα πρωτάθλημα αγώνων αυτοκινήτου που διεξάγεται στο Μεξικό.

## Καριέρα του  στη Φόρμουλα 1
Ο Πέρεζ ξεκίνησε την καριέρα του στη Φόρμουλα 1 το 2011 με τη Sauber. Το 2012, στο γκραν πρι τηϛ Μαλαισίαϛ τερμάτισε δεύτεροϛ πίσω από τον Φερνάντο Αλόνσο ανεβαίνοντας για πρώτη φορά στο βάθρο.

Το 2013 ο Πέρεζ πήρε μεταγραφή στην McLaren. Δεν είχε επιτυχίες και έτσι αποφάσισε η McLaren να τον αντικαταστήσει με τον Δανό Κέβιν Μάγκνουσεν. Αργότερα ανακοινώθηκε η πρόσληψή του στην Force India με τιϛ απολαβές του να φτάνουν τα 15 εκατομμύρια ευρώ. 

Ο Πέρεζ στο διάστημα 2014-2018 έκανε τρεις ταχύτερους γύρους και ανέβηκε τέσσερις φορές στα βάθρα.

Το 2019 έκανε μια καλή εκκίνηση στους πρώτους αγώνες τηϛ χρονιάς. Μετά όμως ακολούθησε ένα σερί οκτώ αγώνων χωρίς βαθμούς που είναι το μεγαλύτερο διάστημα για αυτόν χωρίς βαθμούς. Το 2020 στο τουρκικό γκραν πρι τερμάτισε δεύτερος. Στον αγώνα όμωϛ ο Λιούις Χάμιλτον τερμάτισε πρώτος, ο Πέρεζ δεύτερος και ο Σεμπάστιαν Φέτελ τρίτος με τον Λανς Στρολ να παίρνει την ένατη θέση.

Στις 9 Σεπτεμβρίου 2020 ο επικεφαλής της Racing Point Ότμαρ Σαφνάουερ ανακοίνωσε στον Πέρεζ πως στο τέλος του φετινού Πρωταθλήματος το συμβόλαιό του με την ομάδα θα λυθεί επειδή το 2021 αυτή θ' αλλάξει ονομασία και θα βάλουν στη θέση του το Σεμπάστιαν Φέτελ ο οποίος θα φύγει απ' τη Ferrari.

## Παραπομπές


Κατηγορία:Μεξικανοί οδηγοί Φόρμουλα 1
Άρθουρ Νούσμπαουμ

Ο **Άρθουρ Νούσμπαουμ** (*Arthur Nussbaum*, 31 Ιανουαρίου 1877 – 22 Νοεμβρίου 1964) ήταν Αμερικανός νομικός, γεννημένος στη Γερμανία. Δίδασκε στο Πανεπιστήμιο Χούμπολτ του Βερολίνου (1918–1933). Το 1934 μετακόμισε στις Ηνωμένες Πολιτείες και το 1940 απέκτησε υπηκοότητα.

Δίδαξε στη Νομική Σχολή του Πανεπιστημίου Κολούμπια από το 1934 ως την επίσημη παραίτησή του το 1951.

## Δημοσιεύσεις
* *Deutsches internationales Privatrecht*, 1932
* *Money in the law*, 1939
* *Principles of private international law*, 1942
* *Concise history of the law of nations*, 1947
* *A History of the Dollar*, (1958)

## Παραπομπές


Κατηγορία:Γερμανοί νομικοί
Κατηγορία:Αμερικανοί νομικοί
Ανδρόνικος Κομνηνός (γιος Ιωάννη Β΄)

Ο **Ανδρόνικος Κομνηνός** (1108 - 1142) Βυζαντινός πρίγκιπας από την Δυναστεία των Κομνηνών ήταν δεύτερος γιος του Βυζαντινού αυτοκράτορα Ιωάννη Β΄ Κομνηνού και της Πιρόσκας κόρης του Αγίου Λαδίσλαου. Την εποχή που ο μεγαλύτερος αδελφός του Αλέξιος ορίστηκε από τον πατέρα του Συναυτοκράτορας και διάδοχος του θρόνου (1122) ο Ανδρόνικος και οι δύο μικρότεροι αδελφοί του Ισαάκιος και Μανουήλ Α΄ Κομνηνός πήραν τον τίτλο του Σεβαστοκράτωρ.

Ο Ανδρόνικος και οι αδελφοί του ακολούθησαν τον πατέρα τους σε εκστρατεία στην Ουγγαρία (1129), στην συνέχεια τον ακολούθησαν σε νέα εκστρατεία εναντίον των Σελτζούκων στην Μικρά Ασία που ήθελε να διασφαλίσει την οδό επικοινωνίας προς την Αττάλεια.
Οι ποιητές της αυλής Μιχαήλ Ιταλικός και Πτωχοπρόδρομος υμνούν την πολεμική του γενναιότητα και τον συγκρίνουν με τους μυθικούς Έλληνες ήρωες που περιγράφονται στην Ιλιάδα του Ομήρου. Τα αδέλφια ακολούθησαν τον πατέρα τους σε εκστρατεία στο Αρμενικό Βασίλειο της Κιλικίας (1142) όπου ο μεγαλύτερος αδελφός Αλέξιος αρρώστησε αιφνίδια και πέθανε, ο Ανδρόνικος έγινε διάδοχος του θρόνου αλλά αμέσως μετά τον Αύγουστο του 1142 αρρώστησε και πέθανε με τον ίδιο τρόπο. Ο Ιωάννης Β΄ συνέχισε την εκστρατεία του ενώ ο τρίτος αδελφός Ισαάκιος μετέφερε τις σωρούς του Αλεξίου και του Ανδρόνικου στην Κωνσταντινούπολη, ενταφιάστηκαν στη Μονή του Παντοκράτωρος.

## Οικογένεια

Ο Ανδρόνικος νυμφεύτηκε την Ειρήνη που καταγόταν από τους Αινειάδες και είχε τέκνα:

*Μαρία Κομνηνή, γενν. 1126, παντρεύτηκε πρώτα τον Θεόδωρο Δασιώτη και έπειτα τον Ιωάννη Καντακουζηνό τον Σεβαστό. Η κόρη της
**Ειρήνη Καντακουζηνή, παντρεύτηκε τον Αλέξιο Παλαιολόγο και ο γιος τους
***Ανδρόνικος Παλαιολόγος νυμφεύτηκε τη Θεοδώρα Αγγελίνα Παλαιολογίνα.
*Ιωάννης 1128-1176, δούκας της Κύπρου. Νυμφεύτηκε τη Μαρία Ταρωνίτισσα, κόρη του Μιχαήλ Ταρωνίτη.
**Αλέξιος απεβ. 1187, σφετεριστής.
**Μαρία 1154-1217, παντρεύτηκε πρώτα τον Αμωρί Α΄ της Ιερουσαλήμ και μετά τον Μπαλιάν του Ιμπελέν κύριο της Ναμπλούς. Παιδιά από τον πρώτο της γάμο ήταν:
***Ισαβέλλα Α΄ της Ιερουσαλήμ 
**Θεοδώρα Κομνηνή της Αντιόχειας, παντρεύτηκε πρώτα τον Βοημούνδο Γ΄ των Πουατιέ πρίγκιπα της Αντιόχειας και μετά τον Γκωτιέ ντε Μπετύν, κύριο του Μπεσάν.
*Θεοδώρα απεβ. 1183, παντρεύτηκε τον Ερρίκο Β΄ Μπάμπενμπερκ δούκα της Αυστρίας και της Βαυαρίας. 
**Λεοπόλδος Ε΄ της Αυστρίας 
***Λεοπόλδος ΣΤ΄ της Αυστρίας δούκας της Αυστρίας, νυμφεύτηκε τη Θεοδώρα Αγγελίνα.
*Ευδοκία, παντρεύτηκε πρώτα τον Θόρο Β΄ των Ρουπενιδών, κύριο των ορέων (της Μικράς Αρμενίας) και έπειτα τον Μιχαήλ Γαβρά.
*Αλέξιος 1136-1183, πρόεδρος της Συγκλήτου. Νυμφεύτηκε τη Μαρία Δούκαινα.[11] Η κόρη τους
**Ευδοκία Κομνηνή του Μονπελιέ 1167-1202, παντρεύτηκε τον Γουλιέλμο Η΄ του Μονπελιέ και η κόρη τους
***Μαρία του Μονπελιέ κυρία του Μονπελιέ, παντρεύτηκε (σε 3ο γάμο) τον Πέτρο Β΄ της Αραγωνίας από τον Οίκο της Βαρκελώνης. Απόγονοί τους ήταν οι βασιλείς της Αραγωνίας και άλλοι.

## Πρόγονοι




## Παραπομπές
 		


## Πηγές

*
*Cawley, Charles (14 February 2011), Byzantium 1057-1204

## Εξωτερικοί σύνδεσμοι

*Βυζάντιο (1057-1204)

Κατηγορία:Βυζαντινοί αξιωματούχοι
Κατηγορία:Βυζαντινοί του 12ου αιώνα
Δημήτριος Κατάβολος

Ο **Δημήτριος Κατάβολος** (30 Δεκεμβρίου 1903 - 4 Αυγούστου 1962) ήταν Έλληνας δικηγόρος και πολιτικός.

## Βιογραφία
Γεννήθηκε στο Γύθειο και σπούδασε νομικά στο Πανεπιστήμιο Αθηνών.

Ο Κατάβολος ήταν δικηγόρος παρ' Αρείω Πάγω και μετά γενικός γραμματέας του Υπουργείου Εσωτερικών στην κυβέρνηση του Πέτρου Βούλγαρη και υπουργός Εργασίας στην κυβέρνηση του Κανελλόπουλου από την 1η Νοεμβρίου ως τις 22 Νοεμβρίου 1945.

Απεβίωσε και κηδεύτηκε στην Αθήνα από το Πρώτο Νεκροταφείο Αθηνών στις 5 Αυγούστου 1962. Ήταν παντρεμένος με την Χριστίνα Αιλιανού και είχε ένα γιο από προηγούμενο γάμο.  

## Παραπομπές


Κατηγορία:Έλληνες υπουργοί Εργασίας
STUDIO - παράλληλο κύκλωμα

Το **STUDIO-παράλληλο κύκλωμα** υπήρξε σημαντικό και ιστορικό κινηματογραφικό σωματείο –εταιρεία. Δραστηριοποιήθηκε ως ταινιοθήκη, παράλληλο κύκλωμα διανομής ταινιών σε κινηματογραφικές λέσχες, αλλά και ως ένα κινηματογραφικό αρχείο -βιβλιοθήκη. Διαφύλαξε και διέσωσε τα τεκμήρια της κινηματογραφικής κουλτούρας των χρόνων λίγο πριν και μετά τη δικτατορία. Η συλλογή των ταινιών του χαρακτηριζόταν για την υψηλή ποιότητά της και χαρακτηρίστηκε από τον τύπο ως "*κινηματογραφικός θησαυρό*ς".

## Ίδρυση και λειτουργία
Η αστική μη κερδοσκοπική κινηματογραφική εταιρεία STUDIO-παράλληλο κύκλωμα ιδρύθηκε το 1986. Ιδρυτικά μέλη  ήταν  σκηνοθέτες, κριτικοί και θεωρητικοί του κινηματογράφου,  μέλη των κινηματογραφικών λεσχών, εκπρόσωποι της Τοπικής Αυτοδιοίκησης. Το STUDIO-παράλληλο κύκλωμα ενισχύθηκε οικονομικά από το Υπουργείο Πολιτισμού και ήταν επιχορηγούμενος οργανισμός. Τη διοίκηση ασκούσε πενταμελές Διοικητικό Συμβούλιο που εκλεγόταν κάθε τρία χρόνια από τα ιδρυτικά μέλη της εταιρείας.

Σύμφωνα με τον ιστότοπο του STUDIO-παράλληλο κύκλωμα, στους στόχους του ήταν «*η δημιουργία ταινιοθήκης για την ευρύτερη διάδοση στο ελληνικό κοινό ελληνικών και ξένων κινηματογραφικών ταινιών με ιδιαίτερη καλλιτεχνική αξία, η δημιουργία κινηματογραφικής βιβλιοθήκης, η πραγματοποίηση εκδόσεων, η διοργάνωση κινηματογραφικών προβολών, εκδηλώσεων, σεμιναρίων, συνεδρίων, η παροχή υποστηρικτικού κινηματογραφικού υλικού στους φορείς για την ενίσχυση της κινηματογραφικής τέχνης και παιδείας, η προώθηση της έρευνας στο χώρο της έβδομης τέχνης αλλά και άλλων τεχνών που «ενέχονται» σ’ αυτήν ή τη «χρησιμοποιούν»*».

## Υλικό
Αναλυτικά η συλλογή του STUDIO-παράλληλο κύκλωμα περιελάμβανε: 
*700 ταινίες, κυρίως από το χώρο  ευρωπαϊκού κινηματογράφου (μεταξύ άλλων και  ταινίες των Rainer Werner Fassbinder, Sergei M. Eisenstein, Luis Buñuel, Krzysztof Kieślowski, Alain Resnais, Ingmar Bergman), του αμερικανικού (όπως κωμωδίες του Buster Keaton κ.λπ.), αλλά και του παγκόσμιου (από σκηνοθέτες όπως οι Tomás Gutiérrez Alea, Kenji Mizoguchi , Akira Kurosawa, Nagisa Oshima).  
*6.000 έγχρωμες και ασπρόμαυρες φωτογραφίες από κινηματογραφικές ταινίες,  
*500 σπάνιες κινηματογραφικές αφίσες,  
*2500 ελληνικά και ξενόγλωσσα βιβλία (θεωρητικά, ιστορικά, σειρές μονογραφιών κ.λπ.), 
*3500 τεύχη περιοδικών, ελληνικά και ξενόγλωσσα (κινηματογραφικά περιοδικά όπως Cahiers du cinema, Sight and Sound, και όλα σχεδόν τα κινηματογραφικά περιοδικά που έχουν εκδοθεί στην Ελλάδα).

Αξίζει να σημειωθεί η συλλογή του STUDIO-παράλληλο κύκλωμα περιελάμβανε την προσωπική κινηματογραφική βιβλιοθήκη του λογοτέχνη Παύλου Ζάννα και του κριτικού Αντώνη Μοσχοβάκη.

## Συνεργασία με το Μουσείο Κινηματογράφου Θεσσαλονίκης
Το 2012, λόγω των οικονομικών προβλημάτων που αντιμετώπιζε το STUDIO-παράλληλο κύκλωμα ,  συνεργάζεται με το Φεστιβάλ Κινηματογράφου Θεσσαλονίκης με σκοπό τη μεταβίβαση του συνόλου των συλλογών του στο Μουσείο Κινηματογράφου -Ταινιοθήκη Θεσσαλονίκης.

## Παραπομπές


## Βιβλιογραφία
*1916-1986 Μια συλλογή ταινιών, STUDIO-παράλληλο κύκλωμα, 1988

Κατηγορία:Κινηματογράφος στην Ελλάδα
Κατηγορία:Επιχειρήσεις
Νεφέλωμα του Κρανίου

Το νεφέλωμα **[[Νέος Γενικός Κατάλογος|NGC]] 246**, επίσης γνωστό και ως το «**Νεφέλωμα του Κρανίου**» (αγγλικά: *Skull Nebula*), είναι ένα πλανητικό νεφέλωμα στον αστερισμό Κήτος. Το νεφέλωμα και οι αστέρες του υπάρχουν σε διάφορους αστρονομικούς καταλόγους, και είναι διαθέσιμα και στη βάση δεδομένων SIMBAD. Η απόστασή του από τη Γη είναι περίπου 1.600 έτη φωτός και ο κεντρικός αστέρας του νεφελώματος είναι ο λευκός νάνος HIP 3678, με φαινόμενο μέγεθος 12. Σε αυτήν την απόσταση, η διάμετρός του υπολογίζεται σε περίπου 1 έτος φωτός.

Μία δημοφιλής εναλλακτική ονομασία ανάμεσα στους ερασιτέχνες αστρονόμους είναι και ο τίτλος *Νεφέλωμα του Πάκμαν* (από το παιχνίδι του Πάκμαν), λόγω της διάταξης των κεντρικών άστρων του νεφελώματος σε σχέση με τα υπόλοιπα άστρα της περιοχής.

## Παραπομπές


## Αναφορές

0246
Κατηγορία:Πλανητικά νεφελώματα
Νεφελωμα του Κρανιου
056
Διαστολή του σύμπαντος

thumb
Η **διαστολή του σύμπαντος** είναι η παρατήρηση ότι το σύμπαν φαίνεται να επεκτείνεται. Μάλιστα, αυτό γίνεται με αυξανόμενο ρυθμό. Από τυπική άποψη, αυτό σημαίνει ότι ο παράγοντας της κοσμικής κλίμακας α (t) έχει θετική δεύτερη παράγωγο, έτσι ώστε η ταχύτητα με την οποία ένας μακρινός γαλαξίας απομακρύνεται από τον παρατηρητή συνεχώς αυξάνεται με το χρόνο.

Το 1922, ο Αλεξάντερ Φρίντμαν χρησιμοποίησε τις πεδιακές εξισώσεις του Αϊνστάιν για να δώσει θεωρητικές αποδείξεις ότι το σύμπαν διαστέλλεται.

Το 1998, δύο ανεξάρτητα προγράμματα, το Supernova Cosmology Project και η High-Z Supernova ερευνητική ομάδα, έλαβαν ταυτόχρονα αποτελέσματα που παρουσίαζαν μια εντελώς απροσδόκητη επιτάχυνση της διαστολής του σύμπαντος με τη χρήση μακρινών σουπερνόβα τύπου la ως οδηγό. Τρία μέλη αυτών των δύο ομάδων στη συνέχεια τιμήθηκαν με βραβεία Νόμπελ για την ανακάλυψή τους. Οι αποδείξεις που επιβεβαίωναν τη θεωρία τους έχουν βρεθεί στις ακουστικές διακυμάνσεις της ορατής ύλης του σύμπαντος https://en.wikipedia.org/wiki/Baryon_acoustic_oscillations αλλά και πιο πρόσφατα με την ομαδοποίηση των γαλαξιών.

## Παραπομπές


Κατηγορία:Φυσική κοσμολογία
Κατηγορία:Γενική σχετικότητα
Κατηγορία:Μεγάλη Έκρηξη
Αντρέ Μπωντέν

Ο **Αντρέ Μπωντέν** (, 1895 - 1979) ήταν Γάλλος ζωγράφος και γλύπτης που ανήκε στη λεγόμενη *[[Σχολή του Παρισιού]]*.

## Βιογραφία
Γεννήθηκε το 1895 στη γαλλική κωμόπολη Μεννεσύ της Ιλ-ντε-Φρανς. Σπούδασε στη Σχολή Διακοσμητικών Τεχνών του Παρισιού από το 1911 ως το 1913 και αργότερα συμμετείχε στον Α' Παγκόσμιο Πόλεμο. Το 1919 παντρεύτηκε τη ζωγράφο Σουζάν Ροζέ. Σημαντική για την καλλιτεχνική του πορεία υπήρξε η γνωριμία του το 1921 με τον Ισπανό κυβιστή Χουάν Γκρις. Ακολουθώντας τα βήματα του Γκρις, στράφηκε και ο ίδιος προς τον κυβισμό καθώς πίστευε πως αποτελούσε τον καταλληλότερο τρόπο για τη γνώση και την ταυτοποίηση των μορφών, την οργάνωση των χρωμάτων και την έκφραση του ρυθμού. Κατά τη δεκαετία του '30 απομακρύνθηκε από τον κυβισμό καθώς θεώρησε πως το συγκεκριμένο καλλιτεχνικό ρεύμα είχε σχηματοποιηθεί και θεωρητικοποιηθεί αφήνοντας στους καλλιτέχνες ελάχιστα περιθώρια καλλιτεχνικής έκφρασης. Κατά τη διάρκεια της δεκαετίας του '40 κατάφερε να αποκτήσει διεθνή αναγνώριση ενώ το 1962 έλαβε το Μεγάλο Εθνικό Βραβείο Τέχνης ως αναγνώριση της προσφοράς του. To 1961 ανέλαβε τη διακόσμηση της εκκλησίας του Ρυέιλ στο Παρίσι ενώ συνεργάστηκε με την βιομηχανία των Σεβρών. Επίσης ανέλαβε την εικονογράφηση έργων διάφορων ποιητών. Πέθανε στις 6 Ιουνίου 1979 στο Παρίσι.

Η πρώτη ατομική έκθεση του Μπωντέν πραγματοποιήθηκε το 1923 στην Γκαλερί Περσιέ του Παρισιού και είχε οργανωθεί από τον κριτικό τέχνης, Μαξ Ζακόμπ. Ακολούθησαν νέες ατομικές εκθέσεις σε άλλες γκαλερί της πόλης ενώ το 1937 παρουσίασε για πρώτη φορά τα έργα του στη Διεθνή Έκθεση του Παρισιού. Τα επόμενα χρόνια παρουσίασε τα έργα του στη ζωγραφική και τη γλυπτική σε ατομικές και ομαδικές εκθέσεις στις ΗΠΑ, το Ηνωμένο Βασίλειο, την Ελβετία, την Αργεντινή, τη Βραζιλία, την Ελλάδα κ.α. Το 1953 η Kunsthalle της Βέρνης πραγματοποίησε την πρώτη αναδρομική έκθεση των έργων του.

## Τεχνοτροπία
Μετά την σταδιακή απομάκρυνση από τον κυβισμό κατά τη δεκαετία του '30, ο Μπωντέν στράφηκε προς πιο ασύμμετρες δημιουργίες, δημιουργώντας αρμονικές συνθέσεις με στοιχεία λυρισμού τα οποία του απέφεραν αργότερα διεθνή φήμη. Ήταν ένας από τους πρώτους καλλιτέχνες που εναντιώθηκαν εικαστικά στην συνέχεια του ρεύματος του κυβισμού και θεωρείται ένας κύριους εκπροσώπους της σχολής του Παρισιού.

## Παραπομπές


Κατηγορία:Γάλλοι ζωγράφοι του 20ού αιώνα
Κατηγορία:Γάλλοι γλύπτες
Κατηγορία:Γάλλοι χαράκτες
Τζίμι Φάλον

Ο **Τζέιμς Τόμας Φάλον** (αγγλικά: *James Thomas "Jimmy" Fallon*, 19 Σεπτεμβρίου 1974) είναι Αμερικανός τηλεπαρουσιαστής, τραγουδιστής, συγγραφέας και παραγωγός. Είναι γνωστός από τη συμμετοχή του στο *[[Saturday Night Live]]* και ως παρουσιαστής στο νυχτερινό talk show, *[[The Tonight Show Starring Jimmy Fallon]]*.

Γεννημένος στο Μπέι Μπριτζ του Μπρούκλιν και μεγαλωμένος στο Σόγκερτιζ της Νέας Υόρκης, έδειχνε ενδιαφέρον για τη μουσική και τη κωμωδία. Έτσι, στα 21 του χρόνια, πήγε στο Λος Άντζελες, για περισσότερες ευκαιρίες.Το 1998, εντάχθηκε στο κάστινγκ του *Saturday Night Live*, εκπληρώνοντας έτσι ένα όνειρο ζωής. Εκεί παρέμεινε έως και το 2004, συμπρωταγωνιστώντας στο *[[Weekend Update]]*, είχε αρχίσει να γίνεται δημοφιλής. Το σόου το άφησε, για να μπει στη κινηματογραφική βιομηχανία, ξεκινώντας με την ταινία Ταξί (2004) και το *[[Fever Pitch]]*, τα οποία δε σημείωσαν τεράστια επιτυχία. Ακολουθώντας την κινηματογραφική του καριέρα, παράλληλα, ξεκίνησε το 2009, το σόου *[[Late Night with Jimmy Fallon]]*, στο NBC, όπου εκεί έγινε γνωστός, δίνοντας έμφαση στη μουσική και στα παιχνίδια. Μέσω αυτού του σόου, έγινε ο 6ος παρουσιαστής του The Tonight Show, το 2014.

Πέρα από τη τηλεοπτική του δουλειά, ο Φάλον, κυκλοφόρησε 2 κωμικά άλμπουμ, και πολλά βιβλία.

## Παραπομπές


## Εξωτερικοί σύνδεσμοι
* 
* Jimmy Fallon's biography on The Tonight Show
* 
* Jimmy Fallon's Biography at the Celebritystate

Κατηγορία:Αμερικανοί παραγωγοί ταινιών
Κατηγορία:Αμερικανοί τραγουδιστές
Κατηγορία:Αμερικανοί συγγραφείς
Κατηγορία:Αμερικανοί κωμικοί σκετς
Κατηγορία:Αμερικανοί τηλεπαρουσιαστές
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Δανέζικη Ομοσπονδία Στίβου

Η **Δανέζικη Ομοσπονδία Στίβου** (δανέζικα: *Dansk Atletik Forbund*, DAF) είναι ο εθνικός οργανισμός που διατηρεί την εποπτεία του αθλήματος του στίβου στη Δανία. Ιδρύθηκε το 1907 και το 2003 το βάδην, το οποίο ανήκε για περίπου 50 χρόνια στην ομοσπονδία ανεξαρτητοποιήθηκε δημιουργώντας την Δανέζικη Ομοσπονδία Βάδην (Dansk Gang Forbund).

Η ομοσπονδία είναι μέλος της IAAF από το 1912, της EAA, της Εθνικής Ολυμπιακής Επιτροπής και Συνομοσπονδίας Αθλητισμού της Δανίας και της Νορδικής Ομοσπονδίας Στίβου, η έδρα της βρίσκεται στο Μπρόντμπυ και ο πρόεδρός της από το 2012 είναι ο Κάρστεν Μούνκβαντ.

## Πρόεδροι
*2010−2012: Λαρς Βέρμουντ
*2012−τώρα: Κάρστεν Μούνκβαντ

## Διοργανώσεις
### Πρωταθλήματα
*Δανέζικο Πρωτάθλημα Στίβου (από το 1894)
*Δανέζικο Πρωτάθλημα Κλειστού Στίβου (από το 1971)
*Δανέζικο Πρωτάθλημα Στίβου Νέων
*Δανέζικο Πρωτάθλημα Ανώμαλου Δρόμου

## Συμμετοχές
*Συμμετοχή της Δανίας στους Θερινούς Ολυμπιακούς Αγώνες
*Συμμετοχή της Δανίας στο Παγκόσμιο Πρωτάθλημα Στίβου
*Συμμετοχή της Δανίας στο Παγκόσμιο Πρωτάθλημα Κλειστού Στίβου
*Συμμετοχή της Δανίας στο Ευρωπαϊκό Πρωτάθλημα Στίβου
*Συμμετοχή της Δανίας στο Ευρωπαϊκό Πρωτάθλημα Κλειστού Στίβου
*Συμμετοχή της Δανίας στο Ευρωπαϊκό Πρωτάθλημα Ομάδων
*Συμμετοχή της Δανίας στους Νορδικούς Αγώνες Κλειστού Στίβου

### U23
*Συμμετοχή της Δανίας στο Ευρωπαϊκό Πρωτάθλημα Στίβου U23
*Συμμετοχή της Δανίας στο Νορδικό και Βαλτικό Πρωτάθλημα Στίβου U23

### U20
*Συμμετοχή της Δανίας στο Παγκόσμιο Πρωτάθλημα Στίβου U20
*Συμμετοχή της Δανίας στο Ευρωπαϊκό Πρωτάθλημα Στίβου U20
*Συμμετοχή της Δανίας στους Νορδικούς Αγώνες και Πρωτάθλημα Στίβου U20

### Καταργηθέντα
*Συμμετοχή της Δανίας στο Ευρωπαϊκό Κύπελλο (Κύπελλο Μπρούνο Ζάουλι, 1965−2008)

## Δείτε επίσης
*Εθνική Δανίας
*Δανέζικα ρεκόρ στίβου

## Παραπομπές


## Εξωτερικοί σύνδεσμοι
*Επίσημη ιστοσελίδα της Δανέζικης Ομοσπονδίας Στίβου

Κατηγορία:Αθλητικές οργανώσεις
Δανία
Κωμικό σκετς

Το **κωμικό σκετς** είναι ένας συνδυασμός από μικρές κωμικές σκηνές ή βινιέτες, και διαρκεί περίπου από ένα έως δέκα λεπτά. Τα σκετς συνήθως εκτελούνται από ηθοποιούς ή κωμικούς, επάνω σε μία σκηνή, στην τηλεόραση ή και στο ραδιόφωνο. Πολλές φορές στα σκετς συναντάται και αυτοσχεδιασμός, παρ'όλα αυτά ο αυτοσχεδιασμός δεν είναι απαραίτητος για ένα σκετς.

Οι κωμικοί σκετς, πολλές φορές διαφοροποιούν το *προϊόν* τους από το "σκιτ", το οποίο είναι ένα δραματοποιημένο αστείο, σε αντίθεση το σκετς είναι μία κωμική αναζήτηση, ενός γεγονότος, προσώπου ή μιας κατάστασης.

## Παραπομπές


Κατηγορία:Κωμικό σκετς
Ex injuria jus non oritur

Το ***Ex injuria jus non oritur*** (λατινικά: «το δίκαιο δεν προκύπτει από την αδικία») είναι μια αρχή του διεθνούς δικαίου. Η φράση υποδηλώνει ότι οι «άδικες πράξεις δεν μπορούν να δημιουργήσουν δίκαιο». Αντίπαλη αρχή είναι το «*[[ex factis jus oritur]]*», σύμφωνα με την οποίαν αρχή η ύπαρξη των γεγονότων δημιουργεί δίκαιο.

## Δείτε επίσης

* Ex factis jus oritur
* De facto
* Status quo ante bellum
* Αλυτρωτισμός

## Υποσημειώσεις


Κατηγορία:Λατινικές φράσεις
Βαλκανικοί Αγώνες Στίβου 2015

Οι **[[Βαλκανικοί Αγώνες Στίβου]] 2015** έγιναν στο Πιτέστι της Ρουμανίας την 1 και 2 Αυγούστου. Νικήτρια στη βαθμολογία αναδείχθηκε η **[[Ρουμανία]]** τόσο στους άνδρες όσο και στις γυναίκες.

## Λεπτομέρειες

Στους αγώνες μετείχαν αθλητές και αθλήτριες από 16 χώρες καθώς μετείχε για πρώτη φορά το Ισραήλ που έγινε η 16η χώρα-μέλος της Βαλκανικής Αθλητικής Συνομοσπονδίας (ABAF). Το αγωνιστικό πρόγραμμα δεν άλλαξε. Διεξήχθησαν είκοσι αγωνίσματα ανδρών-γυναικών.

Η Ρουμανία πήρε την πρώτη θέση στη βαθμολογία και κατέκτησε τα περισσότερα συνολικά μετάλλια: 28 (5-11-12). Πολυνίκης αναδείχθηκε η Τουρκία με 9 νίκες, 17 μετάλλια συνολικά (9-4-4), καθώς ήταν πολυνίκης στους άνδρες με 6 χρυσά. Ακολούθησε η Σλοβενία με 7 νίκες, 10 μετάλλια (7-2-1), που ήταν πολυνίκης στις γυναίκες με 4 νίκες. Έπονται Ελλάδα με 15 (3-8-4) και Βουλγαρία με 14 (5-4-5) μετάλλια.

## Βαλκανικά πρωταθλήματα 2015
Εκτός από τους Βαλκανικούς Αγώνες Ανδρών-Γυναικών, το 2015 διεξήχθησαν ή έχουν προγραμματιστεί τα ακόλουθα βαλκανικά πρωταθλήματα:

* Κλειστού Στίβου, στις 21 Φεβρουαρίου στην Κωνσταντινούπολη.
* Βάδην, στις 18 Απριλίου στο Αϊβαλί της Τουρκίας.
* Νέων Ανδρών-Γυναικών, στις 4-5 Ιουλίου στο Πιτέστι Ρουμανίας.
* Εφήβων-Νεανίδων, στις 4 Ιουλίου στη Σρέμσκα Μιτρόβιτσα Σερβίας.
* Ορεινού δρόμου, στις 15 Αυγούστου στο Μπουστένι της Ρουμανίας. 
* Ημιμαραθωνίου, στις 18 Οκτωβρίου στο Απατίν της Σερβίας.
* Μαραθωνίου, στις 25 Οκτωβρίου στην Ποντγκόριτσα του Μαυροβουνίου.
* Ανωμάλου δρόμου, στις 21 Νοεμβρίου στο Ζάγκρεμπ.

## Αποτελέσματα

### Ανδρών

Διεξήχθησαν ξεχωριστά πρωταθλήματα.
Στην ομαδική βαθμολογία συνυπολογίστηκαν τααποτελέσματα των 10χλμ νέων ανδρών και 10χλμ εφήβων. Η Τουρκία ήταν πρώτη και στη συνολική βαθμολογία του βάδην (Α-Γ) με 53β.

#### Βαθμολογία

 

### Γυναικών

Διεξήχθησαν ξεχωριστά πρωταθλήματα.
Στην ομαδική βαθμολογία συνυπολογίστηκαν τααποτελέσματα των 10χλμ νέων γυναικών και 5χλμ νεανίδων. Στη συνολική βαθμολογία του βάδην (Α-Γ) πρώτη ήταν η Τουρκία με 53β.

#### Βαθμολογία

Λείπουν τα αποτελέσματα της σφαίρας.
 

## Πηγές
*THE OFFICIAL WEB SITE OF BALKAN ATHLETICS (ABAF). 
*BALCANIADA DE SENIORI 01-Aug-15 - 02-Aug-15.

Κατηγορία:Βαλκανικοί Αγώνες Στίβου
Κατηγορία:Στίβος το 2015
Βαλκανικοί Αγώνες Στίβου 2015
NGC 1234

Ο **NGC 1234 ** είναι ραβδωτός σπειροειδής γαλαξίας τύπου SB(r)cd pec στον αστερισμό Ηριδανό. Τον ανακάλυψε ο Αμερικανός αστρονόμος Φράνσις Πριζέρβντ Λίβενγουορθ (Francis Leavenworth) το 1886.

## Παραπομπές


## Αναφορές

## Εξωτερικοί σύνδεσμοι
* 

1234
Κατηγορία:Ραβδωτοί σπειροειδείς γαλαξίες
Κατηγορία:Ηριδανός (αστερισμός)
11813
-01-09-011
Ισλανδική Ομοσπονδία Στίβου

Η **Ισλανδική Ομοσπονδία Στίβου** (ισλανδικά: *Frjálsíþróttasamband Íslands*, FRÍ) είναι ο εθνικός οργανισμός που διατηρεί την εποπτεία του αθλήματος του στίβου στην Ισλανδία.

Ιδρύθηκε το 1947 και έγινε μέλος της IAAF την ίδια χρονιά. Είναι μέλος της EAA, της Εθνικής Ολυμπιακής και Αθλητικής Συνομοσπονδίας της Ισλανδίας, της Αθλητικής Ομοσπονδίας των Μικρών Ευρωπαϊκών Κρατών από το 1994, και της Νορδικής Ομοσπονδίας Στίβου. Επίσης υπήρξε μέλος της Διεθνής Ομοσπονδίας Αγώνων Νήσων από το 1985 έως το 1987. Η έδρα της βρίσκεται στο Ρέικιαβικ και ο πρόεδρός της από το 2014 είναι ο Έιναρ Βιλχάλμσον.

## Πρόεδροι
*2012−2014: Γιόνας Έγκιλσον
*2014−τώρα: Έιναρ Βιλχάλμσον

## Διοργανώσεις
### Πρωταθλήματα
*Ισλανδικό Πρωτάθλημα Στίβου (από το 1927)
*Ισλανδικό Πρωτάθλημα Κλειστού Στίβου (από το 1952)
*Ισλανδικό Πρωτάθλημα Στίβου Νέων
*Ισλανδικό Πρωτάθλημα Ανώμαλου Δρόμου

### Μίτινγκ
*Διεθνείς Αγώνες Ρέικιαβικ (EAA Indoor Permit Meetings)

### Άλλα
*Μαραθώνιος Ρέικιαβικ
*Υπερμαραθώνιος Ρέικιαβικ

## Συμμετοχές
*Συμμετοχή της Ισλανδίας στους Θερινούς Ολυμπιακούς Αγώνες
*Συμμετοχή της Ισλανδίας στους Αγώνες των Μικρών Ευρωπαϊκών Κρατών
*Συμμετοχή της Ισλανδίας στους Αγώνες Νήσων (1985-1987)
*Συμμετοχή της Ισλανδίας στο Παγκόσμιο Πρωτάθλημα Στίβου
*Συμμετοχή της Ισλανδίας στο Παγκόσμιο Πρωτάθλημα Κλειστού Στίβου
*Συμμετοχή της Ισλανδίας στο Ευρωπαϊκό Πρωτάθλημα Στίβου
*Συμμετοχή της Ισλανδίας στο Ευρωπαϊκό Πρωτάθλημα Κλειστού Στίβου
*Συμμετοχή της Ισλανδίας στο Ευρωπαϊκό Πρωτάθλημα Ομάδων
*Συμμετοχή της Ισλανδίας στους Νορδικούς Αγώνες Κλειστού Στίβου

### U23
*Συμμετοχή της Ισλανδίας στο Ευρωπαϊκό Πρωτάθλημα Στίβου U23
*Συμμετοχή της Ισλανδίας στο Νορδικό και Βαλτικό Πρωτάθλημα Στίβου U23

### U20
*Συμμετοχή της Ισλανδίας στο Παγκόσμιο Πρωτάθλημα Στίβου U20
*Συμμετοχή της Ισλανδίας στο Ευρωπαϊκό Πρωτάθλημα Στίβου U20
*Συμμετοχή της Ισλανδίας στους Νορδικούς Αγώνες και Πρωτάθλημα Στίβου U20

### Καταργηθέντα
*Συμμετοχή της Ισλανδίας στο Ευρωπαϊκό Κύπελλο (Κύπελλο Μπρούνο Ζάουλι, 1965−2008)

## Δείτε επίσης
*Εθνική Ισλανδίας
*Ισλανδικά ρεκόρ στίβου

## Παραπομπές


## Εξωτερικοί σύνδεσμοι
*Επίσημη ιστοσελίδα της Ισλανδικής Ομοσπονδίας Στίβου

Κατηγορία:Αθλητικές οργανώσεις
Ισλανδία
NGC 321

Ο **[[Νέος Γενικός Κατάλογος|NGC]] 321** είναι ραβδωτός σπειροειδής γαλαξίας στον αστερισμό Κήτος, ο οποίος απέχει 199 εκατομμύρια έτη φωτός από την Γη.

Τον ανακάλυψε στις 27 Σεπτεμβρίου 1864 ο Γερμανός αστρονόμος Άλμπερτ Μαρτ (Albert Marth).

## Παραπομπές


## Αναφορές

0321
Κατηγορία:Ραβδωτοί σπειροειδείς γαλαξίες
Κατηγορία:Κήτος (αστερισμός)
03443
Ταινία δράσης

Με τον όρο **ταινία δράσης** χαρακτηρίζεται το είδος ταινιών στις οποίες οι πρωταγωνιστές αντιμετωπίζουν προκλήσεις και δοκιμασίες που περιλαμβάνουν βία, σωματικά κατορθώματα, σκηνές μάχης, βίας ή φρενήρεις καταδιώξεις. Γνώρισμα των ταινιών δράσης, είναι ότι ο πρωταγωνιστής βρίσκεται πολλές φορές αντιμέτωπος με καταστάσεις που φαινομενικά δεν έχει ελπίδα να ανταπεξέλθει, και όμως το κάνει. Ταινίες δράσης μπορούμε να βρούμε σε ζωντανή μετάδοση στην τηλεόραση σε κάποια πλατφόρμα, όπως το Netflix .

## Παραπομπές


## Εξωτερικοί σύνδεσμοι
* Κατάλογος διάσημων ταινιών δράσεις στο IMDB 

Κατηγορία:Κινηματογραφικά είδη
Μαγιάτικο στεφάνι

μικρογραφία|Τα στεφάνια από αγριολούλουδα κυρίως είναι ελληνική παράδοση, για την 1η ημέρα του μήνα Μαΐου|εναλλ.=
Το **μαγιάτικο στεφάνι** είναι κατασκευή με λουλούδια με το οποίο γιορτάζουμε τον ερχομό της άνοιξης. Είναι ελληνικό αλλά όχι μόνο έθιμο. Ιδιαίτερα στα νησιά της Μεσογείου αλλά και σε όλη την Ελλάδα γιορτάζοντας την άνοιξη, την 1η του μήνα Μάη, φτιάχνουν ένα στεφάνι με λουλούδια (συνήθως αγριολούλουδα, μαργαρίτες και πιο σπάνια παπαρούνες) συνήθως από τους αγρούς. Το λουλούδινο στεφάνι που φτιάχνεται την πρωτομαγιά και κρεμιέται έξω από τα σπίτια συνήθως πάνω στην πόρτα. 

## Κατασκευή

Σύμφωνα με τη Λαογραφική έρευνα το μαγιάτικο στεφάνι φτιάχνεται με βέργα από ευλύγιστο και ανθεκτικό ξύλο κληματαριάς ή σύρμα γύρω από το οποίο στηρίζονται τα λουλούδια.

## Παράδοση και έθιμο
Τα έθιμα και οι δράσεις που συνοδεύουν τη μέρα της Πρωτομαγιάς ξεκινούν από τα βάθη της ανθρώπινης παράδοσης και περνούν από γενιά σε γενιά. Ο Μάιος είναι ο 5ος μήνας του χρόνου που - στην Ελλάδα, τη Ρώμη και μέχρι το Βυζάντιο- ήταν αφιερωμένος στον ετήσιο εορτασμό της θεάς της γονιμότητας και της γεωργίας, Δήμητρας. Η κόρης της, Περσεφόνη, που έρχεται από τον Κάτω Κόσμο αυτόν τον μήνα, από τον Άδη-σύζυγό της, ήταν ο λόγος για τη γιορτή των Ανθεστηρίων, της μεγαλόπρεπης πομπής προς τα ιερά για να προσφέρουν άνθη. 

Στη λαϊκή αντίληψη ο θάνατος και η γέννηση, το καλό και το κακό συνυπάρχουν. Όλα τα σπίτια, έκτος από εκείνα που έχουν πένθος, φτιάχνουν στεφάνι για προστασία, υγεία, ευτυχία, για το μάτι, με τον ανάλογο συνδυασμό λουλουδιών. Το μαγιάτικο στεφάνι είναι αυτό που θα το δει στην πόρτα του σπιτιού, θα το ζηλέψει και θα το κλέψει ο γείτονας για να το κρεμάσει στη δική του πόρτα. Το στεφάνι θα παραμείνει στο σπίτι μέχρι τα μέσα του καλοκαιριού. Στη γιορτή του Άη Γιάννη του Κλήδονα   το ρίχνουν στη φωτιά. Ανάβουν φωτιές σε δρόμους και πλατείες και πηδούν πάνω από τη φωτιά τρεις φορές, τρέχοντας.

### Συμβολισμός
Συμβολίζει την αναγέννηση της φύσης με την άνοιξη, γεγονός που θέλουν οι άνθρωποι να φέρουν και στα σπίτια τους. 





## Παραπομπές


Κατηγορία:Λαογραφία στην Ελλάδα
NGC 298

Ο **[[Νέος Γενικός Κατάλογος|NGC]] 298** είναι σπειροειδής γαλαξίας στον αστερισμό Κήτος. Τον ανακάλυψε ο αστρονόμος Άλμπερτ Μαρτ (Albert Marth) στις 27&nbsp;Σεπτεμβρίου 1864.

## Υπερκαινοφανής
Στον γαλαξία αυτόν έχει παρατηρηθεί ένας υπερκαινοφανής, ο τύπου ΙΙ **SN 1986K**.

## Παραπομπές


## Αναφορές

## Εξωτερικοί σύνδεσμοι
* 

0298
Κατηγορία:Σπειροειδείς γαλαξίες
Κατηγορία:Κήτος (αστερισμός)
03250
-01-03-033
Μαρκ Γουέμπ

Ο **Marc Preston Webb** (γεννήθηκε 31 Αυγούστου 1974) είναι ένας Αμερικανός σκηνοθέτης κινηματογραφικών ταινιών, μικρού και μεγάλου μήκους, και μουσικών βίντεο. Έκανε το ντεμπούτο του στον κινηματογράφο με την ταινία ρομαντικού δράματος του 2009, ονόματι 500 Μέρες με τη Σάμερ και πήγε να σκηνοθετήσει την ταινία επανεκκίνησης του Σπαΐντερμαν το 2012, το *[[The Amazing Spider-Man (ταινία)|The Amazing Spider-Man]]*, καθώς και την συνέχεια της ταινίας, το  The Amazing Spider-Man 2, το 2014.

## Φιλμογραφία
### Ταινίες
* *[[(500) Μέρες με τη Σάμερ]]* (2009) - Σκηνοθέτης
* *Τα φαντάσματα ΤΟΥ Παρελθόντος* - Παραγωγός 
* *[[The Amazing Spider-Man (ταινία)|The Amazing Spider-Man]]* (2012) - Σκηνοθέτης
* *[[The Amazing Spider-Man 2]]* (2014) - Σκηνοθέτης
* *Gifted* (2016) - Σκηνοθέτης

### Τηλεόραση
*"The Manager and the Salesman", *The Office* (2010)
*"Pilot", *Lone Star* (2010)
**Battleground* (2012) - Eκτελεστικός Παραγωγός
*"Pilot", *Απόλυτη Ευφυία* (2015)

## Παραπομπές


Κατηγορία:Αμερικανοί σκηνοθέτες
NGC 288

thumb|right|250px|To NGC 288
Το **[[Νέος Γενικός Κατάλογος|NGC]] 288** είναι σφαιρωτό σμήνος στον αστερισμό Γλύπτη. Ο Γιόχαν Ντράιερ (John Louis Emil Dreyer) περιέγραψε την εμφάνιση του σχηματιμού το 1888. Βρίσκεται περίπου 1,8° νοτιοανατολικά του NGC 253, 37΄ βόρεια-βορειοανατολικά του Νότιου Γαλαξιακού Πόλου, 15΄ νότια-νοτιοανατολικά ενός αστέρα 9ου μεγέθους, και περικλείεται από ημικυκλική αλυσίδα άστρων. Επίσης είναι δυνατή η παρατήρησή του με κιάλια. Ο πυρήνας του είναι μεγάλος και πυκνός, περιβάλλεται δε από πολύ πιο διάχυτο δακτύλιο αστέρων.

## Παραπομπές


## Αναφορές

## Εξωτερικοί σύνδεσμοι

0288
Κατηγορία:Σφαιρωτά σμήνη
Κατηγορία:Γλύπτης (αστερισμός)
Heroic bloodshed

To **heroic bloodshed** *(ελεύθερη μετάφραση: ηρωική αιματοχυσία)* είναι είδος των ταινιών δράσης Χονγκ Κονγκ, που κυρίως αναφέρονται σε περιπετειώδεις καταστάσεις και σε δραματικά θέματα, σχετικά την αδελφοσύνη, το καθήκον, την τιμή, τη βία και την εξιλέωση. Ο όρος *heroic bloodshed*, χρησιμοποιήθηκε πρώτα, από τον Ρικ Μπέικερ, ένα αρθρογράφο του περιοδικού *Eastern Heroes*,  στα τέλη του 1980, σχολιάζοντας το σκηνοθετικό στιλ του Τζον Γου και του Ρίνγκο Λαμ. Ο Μπάικερ είχε ορίσει αυτό το είδος ως: *ένα είδος ταινιών δράσης από το Χονγκ Κονγκ με πολύ "πιστολίδι", αλλά χωρίς καθόλου [[Κουνγκ Φου|κουνγκ φου]]. Με πολύ δράση. Και με πολύ αίμα.* Η ταινία του Γου Ένα καλύτερο αύριο, καθιέρωσε αυτόν τον όρο. Η δουλειά του Γου υπήρξε μεγάλη επιρροή για τη συνέχιση του είδους, το οποίο εξελίχθηκε και σε κατοπινές δουλειές του.

## Παραπομπές


## Εξωτερικοί σύνδεσμοι
* The Art of Heroic Bloodshed

Κατηγορία:Κινηματογραφικά είδη
The Observer

Ο **The Observer** είναι βρετανική κυριακάτικη εφημερίδα. Κυκλοφόρησε για πρώτη φορά στις 4 Δεκεμβρίου 1791. Η Observer είναι η πρώτη κυριακάτικη εφημερίδα στον κόσμο. Η πολιτική στάση της εφημερίδας είναι αριστερή φιλελεύθερη. Η έδρα της βρίσκεται στο Κινγκς Κρος στο Λονδίνο.

Το 1911, ο Ουίλιαμ Ουόλφορντ Άστορ (1848-1919) αγόρασε την εφημερίδα The Observer από την οικογένεια Χάμσγουερθ. Το 1942 η εφημερίδα δήλωσε ότι ήταν πολιτικά ανεξάρτητη, μια ασυνήθιστη κίνηση για εκείνη την εποχή. 

Η κυκλοφορία της εφημερίδας μειώθηκε από 408.000 αντίτυπα το πρώτο εξάμηνο του 2003 σε 182.000 αντίτυπα το δεύτερο εξάμηνο του 2016 (μια πτώση 55.4%). Τον Απρίλιο του 2019, η κυκλοφορία της εφημερίδας είχε υποχωρήσει περαιτέρω στα 159.770 αντίτυπα, μετά τις κυριακάτικες εφημερίδες Telegraph'' (262.780 αντίτυπα) και The Sunday Times (707.600 αντίτυπα).

## Ιστορία

### Η αρχή

Το πρώτο τεύχος, που δημοσιεύτηκε στις 4 Δεκεμβρίου 1791 από τον W.S. Bourne, ήταν η πρώτη κυριακάτικη εφημερίδα στον κόσμο. Πιστεύοντας ότι η εφημερίδα θα ήταν ένα μέσο απόκτησης πλούτου, ο Bourne σύντομα βρέθηκε αντιμέτωπος με χρέη σχεδόν 1.600 λιρών. Αν και οι πρώτες εκδόσεις ισχυρίζονταν την εκδοτική ανεξαρτησία, ο Μπουρν προσπάθησε να μειώσει τις απώλειές του και να πουλήσει τον τίτλο στην κυβέρνηση. Όταν αυτό απέτυχε, ο αδελφός του Bourne (ένας πλούσιος επιχειρηματίας) έκανε μια προσφορά στην κυβέρνηση, η οποία αρνήθηκε επίσης να αγοράσει την εφημερίδα, αλλά συμφώνησε να την επιδοτήσει ως αντάλλαγμα για επιρροή στο εκδοτικό του περιεχόμενο. Ως αποτέλεσμα, η εφημερίδα σύντομα πήρε μια ισχυρή γραμμή ενάντια σε ριζοσπάστες όπως ο Τόμας Πέιν, ο Φράνσις Μπορντέτ και ο Τζόζεφ Πρίσλεϊ.

## Παραπομπές


## Εξωτερικοί σύνδεσμοι
* 

Κατηγορία:Εφημερίδες στην αγγλική γλώσσα
Κατηγορία:Εφημερίδες με τόπο έκδοσης το Ηνωμένο Βασίλειο
Θέμα Σαμοσάτων

Το **Θέμα Σαμοσάτων** ήταν διοικητική διαίρεση της Βυζαντινής Αυτοκρατορίας, μικρό συνοριακό Θέμα, κατά τον 9ο, 10ο και 11ο αιώνα. Βρισκόταν στην περιοχή της τότε Συριακής Κομμαγηνής με έδρα την οχυρωμένη πόλη Σαμόσατα, η σημερινή Σαμσάτ της Τουρκίας.

Τα Σαμόσατα ήταν οχυρωμένη πόλη στην βόρεια όχθη του Ευφράτη και ανακαταλήφθηκε από τους βυζαντινούς το 958 από τον Ιωάννη Τσιμισκή και έγινε έδρα στρατηγού. Από τα τέλη του 10ου αιώνα αναφέρεται έδρα κατεπάνω. Τα Σαμόσατα το 1084-85 χάθηκαν οριστικά για τους βυζαντινούς όταν και κατελήφθησαν από τον εμίρη της Μοσούλης.

Γνωστοί διοικητές αναφέρονται οι κάτωθι:
* Γεώργιος Μανιάκης, περίπου το 1031
* Ταυτούκας, περίπου το 1045
* Βασίλειος ο Ληστής, τον 12ο αιώνα

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Στρατηγίς Ιεραπόλεως

μικρογραφία|Χάρτης της Ανατολής με την Ιεράπολη (351-354)
Η **Στρατηγίς Ιεραπόλεως**  ήταν διοικητική διαίρεση της Βυζαντινής Αυτοκρατορίας, μικρό συνοριακό Θέμα, κατά τον 11ο αιώνα. Έδρα του στρατηγού ήταν η ισχυρά οχυρωμένη Ιεράπολη, σήμερα Μέμπετ στην Συρία.

Βρισκόταν στην περιοχή της τότε Συριακής Κυρρηστικής, με έδρα την οχυρωμένη πόλη Ιεράπολη. Επανακαταλήφθηκε από τον Ρωμανό Δ΄ Διογένη το 1068 κι αμέσως έγινε έδρα στρατηγού. Το 1078 ή 79 η Ιεράπολη καταλήφθηκε οριστικά από τους Τούρκους.

Διοικητής του θέματος αναφέρεται ο Φαρεσμάνης Αποκάπης ή ο Βασίλειος Αποκάπης περίπου το 1068.

## Παραπομπές


## Πηγές
* 

Κατηγορία:Θέματα της Βυζαντινής Αυτοκρατορίας
Κατηγορία:Βυζαντινή Συρία
Κωνσταντίνος Δ. Δαβάκης

Ο **Κωνσταντίνος Δ. Δαβάκης** (18 Αυγούστου 1927 - 28 Φεβρουαρίου 2000) ήταν Έλληνας δικηγόρος και νομάρχης.

## Βιογραφία
Ήταν γιος του Δάβου Δαβάκη. Γεννήθηκε στα Κεχριάνικα της κοινότητας Κίττας Λακωνίας και εισήλθε στη Στρατιωτική Σχολή Ευελπίδων το 1946. Μετά την αποστρατεία του εργάστηκε ως δικηγόρος πρώτα στο Πρωτοδικείο Αθηνών και το 1973 προήχθη σε δικηγόρο παρ' εφέταις.

Διορίστηκε αναπληρωτής Νομάρχης Αττικής τον Αύγουστο του 1974. Δύο χρόνια μετά, στις 30 Ιουλίου 1976 τοποθετήθηκε Νομάρχης Δυτικής Αττικής. 

Πέθανε τον Φεβρουάριο του 2000 σε ηλικία 73 ετών και κηδεύτηκε στο Πρώτο Νεκροταφείο Αθηνών στις 29 Φεβρουαρίου. Ήταν παντρεμένος, με 3 παιδιά.

## Παραπομπές


Κατηγορία:Νομάρχες Αττικής
Βασίλειος Βαρδόπουλος

Ο **Βασίλειος Βαρδόπουλος** (1881 - 1945) ήταν Έλληνας γιατρός και πολιτικός.

## Βιογραφία
Ήταν υποψήφιος βουλευτής Πειραιά ως ανεξάρτητος στις εκλογές του 1926 χωρίς επιτυχία. Ωστόσο, στις επόμενες εκλογές το 1928 πολιτεύτηκε με επιτυχία και εξελέγη βουλευτής Πειραιώς με το Κόμμα Φιλελευθέρων. Ήταν υποψήφιος δήμαρχος Πειραιώς ως ανεξάρτητος φιλελεύθερος στις εκλογές του Φεβρουαρίου του 1932.

Στην κυβέρνηση του Ελευθερίου Βενιζέλου ήταν υπουργός Υγιεινής.

Απεβίωσε το 1945.

## Παραπομπές


Κατηγορία:Βουλευτές Πειραιά
Κατηγορία:Έλληνες υπουργοί Υγιεινής
Κατηγορία:Βουλευτές εκλεγμένοι με το κόμμα των Φιλελευθέρων
Στρατηγίς Στρώμνιτσας

Η **Στρατηγίς Στρώμνιτσας**, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν στρατηγίδες.

Η στρατηγίδα βρισκόταν στην σημερινή Μακεδονία και περιελάμβανε εδάφη που είχε απελευθερώσει από τους Βούλγαρους ο αυτοκράτορας Βασίλειος Β΄. Δημιουργήθηκε το 1018 . 

Γνωστοί διοικητές ήταν οι :
* Φαρεσμάνης Αποκάπης.
* Δαβίδ Αριανίτης, 1015 - 1017

## Παραπομπές


Κατηγορία:Θέματα της Βυζαντινής Αυτοκρατορίας
Νορβηγική Ποδοσφαιρική Ομοσπονδία

Η **Νορβηγική Ποδοσφαιρική Ομοσπονδία** (νορβηγικά: *Norges Fotballforbund*, NFF) είναι το ανώτατο διοικητικό όργανο όσον αφορά το άθλημα του ποδοσφαίρου στη Νορβηγία. Ιδρύθηκε το 1902, ενώ το 1908 έγινε μέλος της FIFA και το 1954 μέλος της UEFA. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων της Νορβηγίας.

Η NFF αποτέλεσε μέρος της ανεπιτυχούς κοινής προσφοράς μαζί με τη Σουηδική Ποδοσφαιρική Ομοσπονδία (SvFF), τη Δανική Ποδοσφαιρική Ένωση (DBU) και τη Φινλανδική Ποδοσφαιρική Ομοσπονδία (SPL/FBF), με σκοπό να φιλοξενήσει το Ευρωπαϊκό Πρωτάθλημα Ποδοσφαίρου 2008. Η SvFF κάλεσε την NFF να υποβάλουν από κοινού προσφορά για το Ευρωπαϊκό Πρωτάθλημα Ποδοσφαίρου 2016. Η NFF και οι νορβηγοί πολιτικοί εξέφρασαν την υποστήριξη τους για μια τέτοια πρόταση, αλλά η διοργάνωση απονεμήθηκε τελικά στη Γαλλία (FFF).

## Έμβλημα
Το έμβλημα της Νορβηγικής Ποδοσφαιρικής Ομοσπονδίας (NFF) έχει εξελιχθεί με την πάροδο των ετών. Η τελευταία εκδοχή του παρουσιάστηκε το Δεκέμβριο του 2014.

## Παραπομπές


## Εξωτερικοί σύνδεσμοι
*  

Νορβηγία
Κατηγορία:Ποδόσφαιρο στη Νορβηγία
Κατηγορία:Ομοσπονδίες μέλη της ΟΥΕΦΑ
Θέμα Πρεσπών

Το **Θέμα Πρεσπών**, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν και στρατηγίδες κατά τον 12ο αιώνα.

Το θέμα αναφέρεται σε χρυσόβουλο του αυτοκράτορα Αλεξίου Γ΄ προς τους Ενετούς και σε ποιες περιοχές μπορούσαν να ασκούν ελεύθερα το εμπόριο.

## Παραπομπές


Κατηγορία:Θέματα της Βυζαντινής Αυτοκρατορίας
Βουλγαρική Ομοσπονδία Στίβου

Η **Βουλγαρική Ομοσπονδία Στίβου** (βουλγαρικά: *Българска Федерация Лека Атлетика, Bălgarska Federatsiya Leka Atletika*, BFLA) είναι ο εθνικός οργανισμός που διατηρεί την εποπτεία του αθλήματος του στίβου στη Βουλγαρία. Ιδρύθηκε το 1924 και είναι μέλος της IAAF από το 1926, της EAA, της Βουλγαρικής Ολυμπιακής Επιτροπής και της Ένωσης Βαλκανικών Ομοσπονδιών Στίβου από το 1929. 

Η έδρα της βρίσκεται στη Σόφια και ο πρόεδρός της από το 2004 είναι ο Ντόμπρομιρ Καραμαρίνοφ, ο οποίος είναι πρόεδρος της Ένωσης Βαλκανικών Ομοσπονδιών Στίβου και από το 2015 μέλος και αντιπρόεδρος του Συμβουλίου της Ευρωπαϊκής Αθλητικής Ομοσπονδίας.

## Πρόεδροι
thumb|Ο πρόεδρος της Βουλγαρικής Ομοσπονδίας Στίβου, Ντόμπρομιρ Καραμαρίνοφ.
*2004−τώρα: Ντόμπρομιρ Καραμαρίνοφ

## Διοργανώσεις
### Πρωταθλήματα
*Βουλγαρικό Πρωτάθλημα Στίβου (από το 1926)
*Βουλγαρικό Πρωτάθλημα Κλειστού Στίβου (από το 1966)
*Βουλγαρικό Πρωτάθλημα Στίβου Νέων
*Βουλγαρικό Πρωτάθλημα Ανώμαλου Δρόμου

## Συμμετοχές
*Συμμετοχή της Βουλγαρίας στους Θερινούς Ολυμπιακούς Αγώνες
*Συμμετοχή της Βουλγαρίας στο Παγκόσμιο Πρωτάθλημα Στίβου
*Συμμετοχή της Βουλγαρίας στο Παγκόσμιο Πρωτάθλημα Κλειστού Στίβου
*Συμμετοχή της Βουλγαρίας στο Ευρωπαϊκό Πρωτάθλημα Στίβου
*Συμμετοχή της Βουλγαρίας στο Ευρωπαϊκό Πρωτάθλημα Κλειστού Στίβου
*Συμμετοχή της Βουλγαρίας στο Ευρωπαϊκό Πρωτάθλημα Ομάδων
*Συμμετοχή της Βουλγαρίας στους Βαλκανικούς Αγώνες Στίβου
*Συμμετοχή της Βουλγαρίας στους Βαλκανικούς Αγώνες Κλειστού Στίβου

### U23
*Συμμετοχή της Βουλγαρίας στο Ευρωπαϊκό Πρωτάθλημα Στίβου U23

### U20
*Συμμετοχή της Βουλγαρίας στο Παγκόσμιο Πρωτάθλημα Στίβου U20
*Συμμετοχή της Βουλγαρίας στο Ευρωπαϊκό Πρωτάθλημα Στίβου U20
*Συμμετοχή της Βουλγαρίας στο Βαλκανικό Πρωτάθλημα Στίβου U20

### Καταργηθέντα
*Συμμετοχή της Βουλγαρίας στο Ευρωπαϊκό Κύπελλο (Κύπελλο Μπρούνο Ζάουλι, 1965−2008)

## Δείτε επίσης
*Εθνική Βουλγαρίας
*Βουλγαρικά ρεκόρ στίβου

## Παραπομπές


## Εξωτερικοί σύνδεσμοι
*Επίσημη ιστοσελίδα της Βουλγαρικής Ομοσπονδίας Στίβου

Κατηγορία:Αθλητικές οργανώσεις
Βουλγαρία
Θέμα Περιθωρίου

Το **Θέμα Περιθωρίου**, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν και στρατηγίδες κατά τον 15ο αιώνα.

Το θέμα περιελάμβανε την περιοχή του σημερινού Πόρτο Λάγος στην Ξάνθη και διατηρήθηκε έως την κατάκτηση από την Σερβική Αυτοκρατορία.

## Παραπομπές


Κατηγορία:Θέματα της Βυζαντινής Αυτοκρατορίας
Θέμα Οχρίδας

Το **Θέμα Οχρίδας ή Αχρίδας**, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν και στρατηγίδες.

Το θέμα περιελάμβανε την περιοχή της σημερινής Οχρίδας και διοικητικά ο στρατηγός της ήταν υφιστάμενος του Δούξ του Θέματος Βουλγαρίας.

Γνωστοί διοικητές ήταν οι :
* Γονιτζιάτης, 1015 - 1018
* Ευστάθιος Δαφνομήλης, 1018 - ?

## Παραπομπές


## Πηγές
* Τζανής, Ιωάννης, (1994, Αριστοτέλειο Πανεπιστήμιο Θεσσαλονίκης (ΑΠΘ)), Το Πρόβλημα της ύπαρξης Βυζαντινού θέματος Σερβίας κατά τον 11ο μ.χ. αιώνα, Συμβολή στη μελέτη της διοικητικής οργάνωσης της βόρειας Βαλκανικής

Κατηγορία:Θέματα της Βυζαντινής Αυτοκρατορίας
Θέμα Σερρών

μικρογραφία|Το Βυζαντινό φρούριο των Σερρών
Το **Θέμα Σερρών**, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν και στρατηγίδες, κατά τον 11ο αιώνα.. Το θέμα περιελάμβανε την περιοχή των σημερινών Σερρών, διοικητικά χωριζόταν σε κατεπανίκια, όπως το Καπετανίκιον Σερρών.

Το θέμα αναφέρεται το 1062 το 1063 σε δωρεές σε Μονές και στο τυπικό του Γρηγορίου Πακουριανού το 1083. Πιστεύεται ότι ήταν μικρή στρατιγίδα υπαγόμενη στο Θέμα Στρυμώνος αφού οι διοικητές του είχαν και τον τίλο του διοικητή-δούξ Στρυμώνος. 

Γνωστοί διοικητές ήταν οι :
* Θεόδωρος Δαλασσηνός, γύρω στο 1063

## Παραπομπές


## Πηγές
* Κυριαζόπουλος, Χρίστος (1997, Αριστοτέλειο Πανεπιστήμιο Θεσσαλονίκης (ΑΠΘ)), Η Θράκη κατά τους 10ο - 12ο αιώνες: συμβολή στη μελέτη της πολιτικής, διοικητικής και εκκλησιαστικής της εξέλιξη
* Andrew Rossos, Macedonia and the Macedonians: A History
* Η Εσωτερική πολιτική του Ανδρόνικου Β' Παλαιολόγου (1282-1328): διοίκηση-οικονομία, Αναστασία Κοντογιαννοπούλου, Κέντρο Βυζαντινών Ερευνών, 2004
* Hē koinotēs tou Hagiou Pneumatos Serrōn epi Tourkokratias, Dēmētrēs K. Samsarēs, D.K. Samsarēs, 1971

Κατηγορία:Θέματα της Βυζαντινής Αυτοκρατορίας
Αυστριακή Ομοσπονδία Στίβου

Η **Αυστριακή Ομοσπονδία Στίβου** (γερμανικά: *Österreichischer Leichtathletik-Verband*, ÖLV) είναι ο εθνικός οργανισμός που διατηρεί την εποπτεία του αθλήματος του στίβου στην Αυστρία. Στην Αυστροουγγαρία δημιουργήθηκε η πρώτη βιεννέζικη ομάδα στίβου, η Βίνερ ΑΚ, που χρονολογείται από τις 21 Σεπτεμβρίου 1896, όπου λίγο μετά, το 1902 ιδρύθηκε η Ομοσπονδία της Αυστροουγγαρίας.

Η ομοσπονδία είναι μέλος της IAAF από το 1912, της EAA, και της Αυστριακής Ολυμπιακής Επιτροπής, η έδρα της βρίσκεται στη Βιέννη και ο πρόεδρός της από το 2011 είναι ο Ραλφ Βάλον.

## Πρόεδροι
*2011−τώρα: Ραλφ Βάλον

## Διοργανώσεις
### Πρωταθλήματα
*Αυστριακό Πρωτάθλημα Στίβου (από το 1911)
*Αυστριακό Πρωτάθλημα Κλειστού Στίβου (από το 1980)
*Αυστριακό Πρωτάθλημα Στίβου Νέων
*Αυστριακό Πρωτάθλημα Ανώμαλου Δρόμου

## Συμμετοχές
*Συμμετοχή της Αυστρίας στους Θερινούς Ολυμπιακούς Αγώνες
*Συμμετοχή της Αυστρίας στο Παγκόσμιο Πρωτάθλημα Στίβου
*Συμμετοχή της Αυστρίας στο Παγκόσμιο Πρωτάθλημα Κλειστού Στίβου
*Συμμετοχή της Αυστρίας στο Ευρωπαϊκό Πρωτάθλημα Στίβου
*Συμμετοχή της Αυστρίας στο Ευρωπαϊκό Πρωτάθλημα Κλειστού Στίβου
*Συμμετοχή της Αυστρίας στο Ευρωπαϊκό Πρωτάθλημα Ομάδων

### U23
*Συμμετοχή της Αυστρίας στο Ευρωπαϊκό Πρωτάθλημα Στίβου U23

### U20
*Συμμετοχή της Αυστρίας στο Παγκόσμιο Πρωτάθλημα Στίβου U20
*Συμμετοχή της Αυστρίας στο Ευρωπαϊκό Πρωτάθλημα Στίβου U20

### Καταργηθέντα
*Συμμετοχή της Αυστρίας στο Ευρωπαϊκό Κύπελλο (Κύπελλο Μπρούνο Ζάουλι, 1965−2008)

## Δείτε επίσης
*Εθνική Αυστρίας
*Αυστριακά ρεκόρ στίβου

## Παραπομπές


## Εξωτερικοί σύνδεσμοι

*Επίσημη ιστοσελίδα της Αυστριακής Ομοσπονδίας Στίβου

Κατηγορία:Αθλητικές οργανώσεις
Αυστρία
Ουγγρική Ομοσπονδία Στίβου

Η **Ουγγρική Ομοσπονδία Στίβου** (ουγγρικά: *Magyar Atlétikai Szövetség*, MASz) είναι ο εθνικός οργανισμός που διατηρεί την εποπτεία του αθλήματος του στίβου στην Ουγγαρία. Ιδρύθηκε το 1897 στην Αυστροουγγαρία, με πρωτοβουλία του συλλόγου Magyar AC, ακόμη και πριν από την Αυστριακή Ομοσπονδία Στίβου.

Η ομοσπονδία είναι μέλος της IAAF από το 1912, της EAA, και της Ουγγρικής Ολυμπιακής Επιτροπής, η έδρα της βρίσκεται στη Βουδαπέστη και ο πρόεδρός της είναι ο Μίκλος Γκιουλάι.

## Πρόεδροι
*20;;−τώρα: Μίκλος Γκιουλάι

## Διοργανώσεις
### Πρωταθλήματα
*Ουγγρικό Πρωτάθλημα Στίβου (από το 1896)
*Ουγγρικό Πρωτάθλημα Κλειστού Στίβου (από το 1974)
*Ουγγρικό Πρωτάθλημα Στίβου Νέων
*Ουγγρικό Πρωτάθλημα Ανώμαλου Δρόμου

## Συμμετοχές
*Συμμετοχή της Ουγγαρίας στους Θερινούς Ολυμπιακούς Αγώνες
*Συμμετοχή της Ουγγαρίας στο Παγκόσμιο Πρωτάθλημα Στίβου
*Συμμετοχή της Ουγγαρίας στο Παγκόσμιο Πρωτάθλημα Κλειστού Στίβου
*Συμμετοχή της Ουγγαρίας στο Ευρωπαϊκό Πρωτάθλημα Στίβου
*Συμμετοχή της Ουγγαρίας στο Ευρωπαϊκό Πρωτάθλημα Κλειστού Στίβου
*Συμμετοχή της Ουγγαρίας στο Ευρωπαϊκό Πρωτάθλημα Ομάδων

### U23
*Συμμετοχή της Ουγγαρίας στο Ευρωπαϊκό Πρωτάθλημα Στίβου U23

### U20
*Συμμετοχή της Ουγγαρίας στο Παγκόσμιο Πρωτάθλημα Στίβου U20
*Συμμετοχή της Ουγγαρίας στο Ευρωπαϊκό Πρωτάθλημα Στίβου U20

### Καταργηθέντα
*Συμμετοχή της Ουγγαρίας στο Ευρωπαϊκό Κύπελλο (Κύπελλο Μπρούνο Ζάουλι, 1965−2008)

## Δείτε επίσης
*Εθνική Ουγγαρίας
*Ουγγρικά ρεκόρ στίβου

## Παραπομπές


## Εξωτερικοί σύνδεσμοι
*Επίσημη ιστοσελίδα της Ουγγρικής Ομοσπονδίας Στίβου

Κατηγορία:Αθλητικές οργανώσεις
Ουγγαρία